Blaze7451/Wiki-th-20250601 huggingface dataset:
พระเจ้าชุงซอน

พระเจ้าชุงซอนแห่งโครยอ (MR=Ch'ungsǒn ค.ศ. 1275 - ค.ศ. 1325) เป็น พระราชา องค์ที่ 26 แห่งราชวงศ์โครยอ (ค.ศ. 1298 และ ค.ศ. 1308 - ค.ศ. 1313) 
พระเจ้าชุงซอนเปนพระโอรสของพระเจ้าชุงยอล (충렬왕, 忠烈王) และองค์หญิงเจกุก (제국대장공주, 齊國大長公主) พระมเหสีชาวมองโกล พระธิดาของพระจักรพรรดิหยวนซื่อจูกุบไลข่าน (Kublai Khan) เมื่อพระเจ้าชุงซอนได้รับการสถาปนาเป็นองค์ชายรัชทายาทในค.ศ. 1277 ก็ทรงย้ายไปประทับที่เมืองปักกิ่งตามธรรมเนียมที่ปฏิบัติมาเมื่อเกาหลียังเป็นเมืองขึ้นของราชวงศ์หยวน ได้รับพระนามภาษามองโกลว่า อีจีร์บูกา (Ijirbuga) และอภิเษกกับองค์หญิงโบทับซิลิน (Botapsilin) พระปนัดดาของพระจักรพรรดิกุบไลข่าน
ในค.ศ. 1297 องค์หญิงเจกุกสิ้นพระชนม์ องค์ชายรัชทายาททราบข่าวการสิ้นพระชนม์ของพระราชมารดาก็พิโรธมาก รีบเสด็จกลับมาเมืองแคซอง แล้วกล่าวโทษราชสำนักว่าลอบปลงพระชนม์พระมารดาเป็นการแก้แค้นชาวมองโกล ทรงให้ขุนนางและข้ารับใช้ในราชสำนักจำนวนมากถูกประหารชีวิต พระเจ้าชุงยอลทรงตกพระทัยกับความพิโรธของพระโอรสจนทรงยอมสละราชบัลลังก์ให้แก่องค์ชายรัชทายาท ขึ้นครองราชสมบัติเป็นพระเจ้าชุงซอน (충선왕, 忠宣王) ตามพระนามที่พระจักรพรรดิเฉินจง (元成宗) เตมูร์ ข่าน (Temür Khan) พระราชทานมา 
องค์หญิงโพทัพซิลิน หรือ องค์หญิงคเยกุก (계국대장공주, 薊國大長公主) ทรงมีความหึงหวงและริษยาพระมเหสีตระกูลโจ พระมเหสีอีกองค์ของพระเจ้าชุงซอนซึ่งเป็นชาวเกาหลี องค์หญิงคเยกุกนำความไปฟ้องพระจักรพรรดิเฉินจง พระจักรพรรดิเฉินจงจึงมีรับสั่งให้พระเจ้าชุงซอนและองค์หญิงคเยกุกเสด็จมายังกรุงปักกิ่งเพื่อไต่สวนความจริง ปรากฏว่าพระจักรพรรดิเฉินจงมีพระวินิจฉัยให้ปลดพระเจ้าชุงซอนออกจากราชสมบัติและให้พระเจ้าชุงยอลพระราชบิดาครองราชสมบัติดังเดิม พระจักรพรรดิเฉินจงทรงสถาปนาเจ้าชุงซอนให้เป็น เฉิ่นหยางอ๋อง (瀋陽王) ไว้ปกครองชาวเกาหลีที่พลัดถิ่นมาในจีน
ในค.ศ. 1308 พระเจ้าชุงยอลสวรรคต พระเจ้าชุงซอนเฉิ่นหยางอ๋องจึงเสด็จกลับเกาหลีเพื่อขึ้นครองราชสมบัติดังเดิม และมอบตำแหน่งอ๋องแห่งเฉิ่นหยางให้แก่องค์ชายวังโค (왕고, 王暠) หรือวอลเจยิตู (Öljeitü) พระเจ้าชุงซอนทรงสนพระทัยและโปรดปรานวัฒนธรรมจีนเป็นอย่างมาก โดยเฉพาะลัทธิขงจื้อใหม่ (Neo-Confucianism) ในค.ศ. 1313 พระเจ้าชุงซอนก็ทรงตัดสินพระทัยสละราชบัลลังก์ให้แก่องค์ชายคังนึง (강릉대군, 江陵大君) พระโอรสแล้วเสด็จกลับไปประทับที่กรุงปักกิ่งเพื่อชื่นชมศิลปวัฒนธรรมจีนต่อไป
ในค.ศ. 1230 จากเหตุการณ์ทางการเมืองของราชวงศ์หยวนหลังการสวรรคตของพระจักรพรรดิหยวนเหรินจง (元仁宗) พระเจ้าชุงซอนทรงถูกเนรเทศไปยังทิเบต แต่ก็ได้รับพระราชทานอภัยโทษและเสด็จนิวัติกรุงปักกิ่ง พระเจ้าชุงซอนสวรรคตในค.ศ. 1325

**พระราชวงศ์**
พระราชบิดา พระเจ้าชุงยอล (충렬왕, 忠烈王)
*พระราชมารดา สมเด็จพระราชินีเจกุกแทจาง (제국대장공주, 齊國大長公主) พระราชธิดาของพระจักรพรรดิหยวนซื่อจูแห่งราชวงศ์หยวน
พระมเหสี
*สมเด็จพระราชินีคเยกุกแทจาง (계국대장공주, 薊國大長公主) พระราชปนัดดาของพระจักรพรรดิหยวนซื่อจูกุบไลข่าน
*สมเด็จพระราชินี ไม่ทราบพระนาม ตระกูลโจ  왕비 조씨(王妃) 
พระชายา
*พระชายาซุกจินอึยบี  ตระกูล ยา  의비 야씨(懿妃) 
พระราชโอรส
*องค์ชายชุงซุก (충숙왕, 忠肅王) พระราชโอรสของพระชายาซุกจินอึยบี  ตระกูล ยา  
1325

**อ้างอิง**
หมวดหมู่:ราชวงศ์โครยอ
ชุงซอน
พระเจ้าชุงยอลแห่งโครยอ

พระเจ้าชุงยอลแห่งโครยอ (MR=Ch'ungnyǒl ค.ศ. 1236 - ค.ศ. 1308) เป็น ประมุของค์ที่25แห่งราชวงศ์โครยอ (ค.ศ. 1274 - ค.ศ. 1298 และ ค.ศ. 1298 - ค.ศ. 1308) 
พระเจ้าชุงยอลประสูติเมื่อค.ศ. 1236 พระนามว่า วัง ชิม (왕심, 王諶) เป็นพระโอรสขององค์ชายรัชทายาทวังจอน (왕전, 王倎) และพระชายาคิม ในค.ศ. 1254 องค์ชายรัชทายาทวังจอนขึ้นครองราชย์เป็นพระเจ้าวอนจง (원종, 元宗) ต่อจากพระราชบิดาคือพระเจ้าโคจง (고종, 高宗) องค์ชายวังชิมจึงได้รับการสถาปนาเป็นองค์ชายรัชทายาทในค.ศ. 1254 ในค.ศ. 1274 พระเจ้าวอนจงพระราชบิดาได้สู่ขอพระธิดาของพระจักรพรรดิหยวนซื่อจู (元世祖) กุบไลข่าน (Kublai Khan) พระนามว่า Khutugh beki มาเป็นพระชายาขององค์ชายรัชทายาทวังชิม พระเจ้าเจ้าวอนจงสวรรคตในปีเดียวกันนั้น องค์ชายรัชทายาทวังชิมจึงขึ้นครองราชสมบัติต่อ ได้รับพระราชทานพระนามจากพระจักรพรรดิหยวนซื่อจูเป็น เจ้าชุงยอล (충렬왕, 忠烈王)
ในรัชสมัยของพระเจ้าชุงยอลแคว้นโครยอได้กลายเป็นฐานสำหรับทัพมองโกลในการรุกรานญี่ปุ่น ในค.ศ. 1274 ซึ่งโครยอก็ต้องส่งทัพเข้าช่วยและทัพมองโกลและเกาหลีประสบกับความพ่ายแพ้ พระจักรพรรดิหยวนซื่อจูจึงมีพระราชโองการให้เตรียมการขนานใหญ่เพื่อทำการบุกญี่ปุ่นอีกครั้ง ทำให้เกาหลีต้องสูญเสียทรัพยากรทั้งกำลังคนและสิ่งของไปจำนวนมาก ทัพมองโกลและเกาหลีทำการบุกอีกครั้งในค.ศ. 1281 แต่ก็ไม่สำเร็จอยู่ดี
ในค.ศ. 1297 องค์หญิงเจกุก (제국대장공주, 齊國大長公主) พระมเหสีของเจ้าชุงยอลที่เป็นพระธิดาของกุบไลข่านนั้น สิ้นพระชนม์ลง องค์ชายรัชทายาท (ภายหลังเป็น เจ้าชุงซอน) ซึ่งประทับอยู่ที่เมืองปักกิ่งทราบข่าวการสิ้นพระชนม์ของพระราชมารดาก็พิโรธมาก รีบเสด็จกลับมาเมืองแคซองแล้วกล่าวหาราชสำนักว่าลอบปลงพระชนม์พระมารดาเป็นการแก้แค้นชาวมองโกล ขุนนางและข้ารับใช้ในราชสำนักจำนวนมากถูกประหารชีวิต เจ้าชุงยอลตกพระทัยกับความพิโรธของพระราชโอรสจนถวายฎีกาแด่พระจักรพรรดิหยวนเฉินจง (元成宗) เตมูร์ ข่าน (Temür Khan) ขอสละราชบัลลังก์ให้แก่พระโอรสในค.ศ. 1298 องค์ชายรัชทายาทขึ้นครองราชย์เจ้าชุงซอน (충선왕, 忠宣王) แต่ปรากฏว่าองค์หญิงคเยกุก (계국대장공주, 薊國大長公主) พระมเหสีของเจ้าชุงซอนมีความหึงหวงริษยาในองค์พระมเหสีตระกูลโจ พระมเหสีอีกองค์ของเจ้าชุงซอนซึ่งเป็นชาวเกาหลี องค์หญิงคเยกุกไปฟ้องพระจักรพรรดิเฉินจง พระจักรพรรดิเฉินจงมีรับสั่งให้เจ้าชุงซอนเสด็จมายังกรุงปักกิ่งและปลดลงจากราชบัลลังก์ และมอบราชสมบัติให้เจ้าชุงยอลดังเดิม
เป็นที่รู้จักกันในชื่อ chungnyeol กาวที่สั่งสมและพระจักรพรรดิในการรุกรานประเทศญี่ปุ่นพร้อมด้วยความช่วยเหลือด้วยความสมัครใจและเรือรบในการรุกรานประเทศญี่ปุ่นร่วมกัน
เจ้าชุงยอลสวรรคตในค.ศ. 1308 เจ้าชุงซอนจึงกลับมาครองราชสมบัติอีกครั้ง

**พระราชวงศ์**
พระราชบิดา พระเจ้าวอนจง (원종, 元宗)
*พระราชมารดา สมเด็จพระราชินีจองซอน ตระกูล คิม 정순왕후 김씨(靜順王后)
พระมเหสี
*สมเด็จพระราชินีเจกุกแทจาง (제국대장공주, 齊國大長公主) พระราชธิดาของพระจักรพรรดิหยวนซื่อจูแห่งราชวงศ์หยวน
พระชายา
*พระชายาซุกชางวอนบี ตระกูล คิม  숙창원비 김씨(淑昌院妃)
พระสนม
*องค์หญิงจองฮวา ตระกูล วัง (정화궁주 왕씨, 貞和宮主)
พระโอรส
*องค์ชายชอนซอน (충선왕, 忠宣王) พระราชโอรสของสมเด็จพระราชินีเจกุกแทจาง 
*องค์ชายคังยาง (강양공, 江陽公) พระราชโอรสขององค์หญิงจองฮวา ตระกูล วัง
พระธิดา
*พระสนมจองนยองวอนบี (정녕원비, 靜寧院妃) พระราชธิดาขององค์หญิงจองฮวา ตระกูล วัง
*พระสนมมยองซุนวอนบี (명순원비, 明順院妃) พระราชธิดาขององค์หญิงจองฮวา ตระกูล วัง
1308

**อ้างอิง**
หมวดหมู่:บุคคลที่เกิดในปี พ.ศ. 1779
หมวดหมู่:ราชวงศ์โครยอ
ชุงยอล
ดับเบิลยูดับเบิลยูอีเฮลอินเอเซล

ดับเบิลยูดับเบิลยูอี เฮลอินเอเซล เป็นรายการ เพย์-เพอร์-วิวของมวยปล้ำอาชีพ ของสมาคม WWE จัดขึ้นครั้งแรกเมื่อวันที่ 4 ตุลาคม ค.ศ. 2009 ที่ Newark, New Jersey เป็นรายการที่มาแทนดับเบิลยูดับเบิลยูอี โนเมอร์ซี่ ในช่วงต้นเดือนตุลาคมตามปฏิทินรายการ เพย์-เพอร์-วิวของ WWE ในปี ค.ศ. 2012 รายการนี้ถูกย้ายไปในปลายเดือนตุลาคม และให้มีศึกเดียวในเดือนตุลาคม ในปี ค.ศ. WWE ได้วางผังรายการดับเบิลยูดับเบิลยูอี แบทเทิลกราวด์ ไว้ในช่วงต้นเดือนตุลาคม 
โดยมีเอกลักษณ์ของศึกนี้เป็นแมทช์การปล้ำเฮลอินเอเซล มีความสูงของกรงเหล็กถึง 20 ฟุต หลังคาปิดล้อมรอบเวทีมวยปล้ำ

**วันที่และสถานที่ของเฮลอินเอเซล**

**อ้างอิง**

**แหล่งข้อมูลอื่น**
 Hell in a Cell website- Pro Wrestling Events website date=2012-11-25 
หมวดหมู่:รายการเพย์-เพอร์-วิวของดับเบิลยูดับเบิลยูอี
หมวดหมู่:ดับเบิลยูดับเบิลยูอี เฮลล์อินเอเซลล์
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2552
พระเจ้าฮึยจง

พระเจ้าฮึยจง (고려 희종) ครองราชย์ปีค.ศ.1204-1211 เทียบเป็น พ.ศ. 1747-1754 พระองค์ขึ้นครองบัลลังก์โดยมีอำนาจของขุนนางทหารโจชังฮินเคียงข้าง แม้พระองค์จะชิงชังโจชังฮินมาก่อนเพราะทรงกระทำกับพระบิดา (พระเจ้าชินจง) ไว้มากแต่พระองค์ทรงทำให้โจชังฮินไว้ใจด้วยการเสนอตำแหน่งพิเศษที่มีเฉพาะราชวงศ์เพื่อมอบให้โจชังฮินพร้อมกับคิดวางแผนฆ่าโจชังฮินไปด้วย งานของพระองค์เกือบสำเร็จแต่ท้ายที่สุดแผนแตกเสียก่อน พระองค์ถูกโจชังฮินถอดจากบัลลังก์

**พระราชวงศ์**
พระราชบิดา พระเจ้าชินจงแห่งโครยอ (신종)
*พระราชมารดา สมเด็จพระราชินีซาจอง ตระกูล คิม 선정왕후 김씨(宣靖王后)
พระมเหสี
*สมเด็จพระราชินีวอนพยอง ตระกูล ลิม 성평왕후 임씨(成平王后)
พระราชโอรส
*องค์ชายชางวอน 창원공(昌原公) พระราชโอรสของสมเด็จพระราชินีวอนพยอง ตระกูล ลิม
*องค์ชายซีรยองฮู 시령후(始寧侯) พระราชโอรสของสมเด็จพระราชินีวอนพยอง ตระกูล ลิม
*องค์ชายคยองวอน 경원공(慶原公) พระราชโอรสของสมเด็จพระราชินีวอนพยอง ตระกูล ลิม
*องค์ชายแทซอนซา 대선사 (大禪師) พระราชโอรสของสมเด็จพระราชินีวอนพยอง ตระกูล ลิม
*องค์ชายชองมยองกุกซา 충명국사(冲明國師) พระราชโอรสของสมเด็จพระราชินีวอนพยอง ตระกูล ลิม
พระราชธิดา
*สมเด็จพระราชินีอันฮเย  안혜왕후(安惠王后) พระราชธิดาของสมเด็จพระราชินีวอนพยอง ตระกูล ลิม
*องค์หญิงยองชาง 영창궁주(永昌宮主) พระราชธิดาของสมเด็จพระราชินีวอนพยอง ตระกูล ลิม
*องค์หญิงด็อกชาง 덕창궁주(德昌宮主) พระราชธิดาของสมเด็จพระราชินีวอนพยอง ตระกูล ลิม
*องค์หญิงคาซอน 가순궁주(嘉順宮主) พระราชธิดาของสมเด็จพระราชินีวอนพยอง ตระกูล ลิม
*องค์หญิงจองฮุย 정희궁주(貞禧宮主) พระราชธิดาของสมเด็จพระราชินีวอนพยอง ตระกูล ลิม
1237
หมวดหมู่:บุคคลที่เกิดในปี พ.ศ. 1724
หมวดหมู่:ราชวงศ์โครยอ
ฮึยจง
พระเจ้าคังจง

พระเจ้าคังจง (MR=kangjong) ครองราชย์ปี ค.ศ. 1211-1213 เทียบเป็น พ.ศ. 1754-1756 พระองค์เป็นพระโอรสของพระเจ้ามยองจงแห่งโครยอ กับ พระจักรพรรดินีควางจอง จาก ตระกูลคิม พระองค์ทรงอภิเสกกับพระจักรพรรดินีวอนด็อก ตระกูลยู มีพระธิดาคือ ซินอันฮู 

**พระราชวงศ์**
พระราชบิดา พระเจ้ามยองจงแห่งโครยอ  (명종)
*พระราชมารดา สมเด็จพระราชินีอึยจอง ตระกูลคิม (의정왕후 김씨, 義靜王后)
พระมเหสี
*สมเด็จพระราชินีซิปิง ตระกูล ลี  사평왕후 이씨(思平王后)
*สมเด็จพระราชินีวอนด็อก ตระกูล ยู  원덕왕후 유씨(元德王后) 
พระราชโอรส
*องค์ชายโคจง (고종) พระราชโอรสของสมเด็จพระราชินีวอนด็อก ตระกูล ยู
พระราชธิดา
*องค์หญิงซูรยอง 수령궁주(壽寧宮主) พระราชธิดาของสมเด็จพระราชินีซิปิง ตระกูล ลี 

1213
หมวดหมู่:ราชวงศ์โครยอ
คังจง
ฝนดาวตกสิงโต

ภาพวาดพายุฝนดาวตกสิงโตครั้งใหญ่ ค.ศ. 1833 วาดขึ้นเมื่อ ค.ศ. 1889 เพื่อบรรจุในหนังสือ Bible Readings for the Home Circle อ้างอิงจากผู้ประสบเหตุพายุฝนดาวตกคนแรก โจเซฟ ฮาร์วีย์ วากอนเนอร์ ระหว่างทางที่เขาเดินทางจากฟลอริดาไปนิวออร์ลีนส์
ฝนดาวตกสิงโต หรือ ฝนดาวตกลีโอนิดส์ (Leonids) เป็นฝนดาวตกหนาแน่น เกิดจากเศษดาวหาง เทมเพล-ทัตเติล ได้ชื่อว่าฝนดาวตกสิงโตเนื่องจากตำแหน่งของรัศมีของฝนดาวตกอยู่ในบริเวณกลุ่มดาวสิงโต กระแสของฝนดาวตกจะเริ่มต้นจากบริเวณนี้บนท้องฟ้า 
สามารถมองเห็นฝนดาวตกนี้ได้ด้วยตาเปล่าในราวเดือนพฤศจิกายนทุกปี ซึ่งเป็นช่วงที่โลกโคจรผ่านกระแสอนุภาคของฝนดาวตกที่เป็นเศษซากเหลืออยู่ของในเส้นทางโคจรของดาวหาง กระแสอนุภาคนี้ประกอบด้วยชิ้นส่วนขนาดเล็ก เรียกว่า สะเก็ดดาว ที่แตกตัวออกมาจากดาวหางเมื่อแก๊สแข็งของดาวหางเกิดระเหยขึ้นเนื่องจากความร้อนของดวงอาทิตย์ขณะที่ดาวหางโคจรเข้ามาถึงบริเวณวงโคจรของดาวพฤหัสบดี 
ฝนดาวตกสิงโตมีชื่อเสียงมากเนื่องจากเป็นฝนดาวตกที่ค่อนข้างสว่าง สะเก็ดดาวที่หลงเหลืออยู่จากซากดาวหางยังคงล่องลอยอยู่ในแนววงโคจรใกล้เคียงกับวงโคจรเดิมของดาวหาง แต่ถูกรบกวนจากดาวเคราะห์ในระบบสุริยะ โดยเฉพาะดาวพฤหัสบดี (อ่านคำอธิบายเพิ่มเติมใน  McNaught & Asher (1999)) และกลายไปเป็นกระแสอนุภาค หางสะเก็ดดาวแต่เดิมจะไม่หนาแน่นและเป็นเพียงฉากหลังของฝนดาวตก (เกิดเพียงไม่กี่ดวงต่อนาที) วันที่เกิดฝนดาวตกคือประมาณวันที่ 17 พฤศจิกายน โดยอาจเปลี่ยนไปบ้างในแต่ละปี ในทางกลับกันหางสะเก็ดดาวชุดใหม่จะหนาแน่นมากและทำให้เกิดพายุฝนดาวตกเมื่อโลกเคลื่อนผ่านบริเวณเหล่านั้น สามารถนับได้สูงถึงมากกว่า 1000 ดวงต่อชั่วโมง

**อ้างอิง**

**แหล่งข้อมูลอื่น**
  Leonid Historydate=2013-03-04  by Gary W. Kronk-  Leonid dust trails by David Asher-  The Great Leonid Meteor Storm of 1833. date=2009-11-18  A first-hand account by Elder Samuel Rogers-  The Discovery of the Perseid Meteorsfix-attempted=yes  (after the Leonids and) Prior to 1837, nobody realized the Perseids were an annual event, by Mark Littmann-  The Night the Stars Fell My Search for Amanda Young a slave narrative.-  Winter Counts date=2009-03-04  The Native Voice By Lise Balk King-  Lunar Leonids:  Encounters of the Moon with Leonid dust trails by Robert H. McNaught-  Brilliant Leonid storm likely fodder for later Lincoln speech date=2008-10-13  by Jim Vertuno -  NASA: Background facts on meteors and meteor showers-  NASA: Estimate the best viewing times for your part of the world-  Science@NASA: Leonids 2006 date=2009-03-04 -  How to hear the Leonid Meteor Shower-  Observatorio ARVAL - The Leonid Meteors date=2015-05-10 
หมวดหมู่:กลุ่มดาวสิงโต
หมวดหมู่:ฝนดาวตก
หมวดหมู่:พฤศจิกายน
ระบบการรู้จำใบหน้า

ระบบการรู้จำใบหน้า หรือ ระบบการจดจำใบหน้า (facial recognition system) คือระบบการตรวจหาใบหน้าของมนุษย์และปรับภาพใบหน้าโดยอัตโนมัติ กรอบจะปรากฏขึ้นบนใบหน้าที่ถูกตรวจจับ และโฟกัส สี และค่าการวัดแสงจะถูกปรับโดยอัตโนมัติ นอกจากนั้นเมื่อบันทึกด้วยคุณภาพแบบ HD เทคโนโลยีการบีบอัดจะจัดสรรความจุของข้อมูลให้ลดลง แต่ได้ข้อมูลที่เป็นประโยชน์มากขึ้นเพื่อปรับคุณภาพของภาพ ข้อมูลที่ได้จะถูกนำไปเปรียบเทียบกับข้อมูลตัวอย่างที่เก็บบันทึกไว้ อาจจะทั้งใบหน้า หรือเพียงบางส่วน ขึ้นกับชนิดของวิธีแยกเอกลักษณ์ใบหน้า ระบบการรู้จำใบหน้าเป็นส่วนหนึ่งของ เทคโนโลยีปัญญาประดิษฐ์ในส่วนเนื้อหาของเรื่อง การรับรู้ของเครื่อง (Machine perception)

**การตรวจหาใบหน้า**
การตรวจหาตำแหน่งของใบหน้า เป็นจุดเริ่มต้นของระบบการรู้จำใบหน้า การตรวจหาใบหน้า เป็นการตรวจหาใบหน้าทั่ว ๆ ไป ยังไม่สามารถแยกแยะได้ว่า หน้านั้นเป็นหน้าของใคร วิธีที่นิยมคือ วิธีของวีโอลา โจนส์ พัฒนาขึ้นเมื่อปี พ.ศ. 2544 โดยพอล วีโอลา และไมเคิล โจนส์ อัลกอริธึมของวีโอลา โจนส์ นี้ถูกบรรจุไว้ใน OpenCV ในชื่อ cvHaarDetectObjects() การตรวจหาใช้วิธีตรวจหาตำแหน่งของ จมูก และ ตาทั้งสองข้าง ในรูปของเมตริกซ์ แนวตั้งและแนวนอน

**ระบบแยกเอกลักษณ์ใบหน้า**
ไอเกนเฟซ
*ฟิชเชอร์เฟซ
หมวดหมู่:การระบุและการยึดเก็บข้อมูลอัตโนมัติ
หมวดหมู่:การเฝ้าระวังภัย
วัดวรเชษฐาราม

วัดวรเชษฐาราม เป็นวัดร้าง ตั้งอยู่ในตำบลประตูชัย อำเภอพระนครศรีอยุธยา จังหวัดพระนครศรีอยุธยา 
วัดวรเชษฐารามมีฐานะเป็นพระอารามหลวงในสมัยกรุงศรีอยุธยา สมเด็จพระเอกาทศรถทรงสร้างขึ้นเมื่อ พ.ศ. 2136 สันนิษฐานว่าเจดีย์เป็นที่บรรจุพระบรมอัฐิของ สมเด็จพระนเรศวรมหาราช ซึ่ง สมเด็จพระเอกาทศรถ สร้างเป็นอนุสรณ์แด่พระเชษฐาผู้ประเสริฐ เดิมวัดนี้ชื่อ  วัดเจ้าเชษฐ์ 
วัดมีเจดีย์ประธานทรงระฆังขนาดใหญ่เป็นประธานของวัด เป็นเจดีย์ทรงระฆังขนาดใหญ่มีลักษณะอ้วนป้อมบนฐานเตี้ย อายุของเจดีย์นี้ประมาณพุทธศตวรรษที่ 20–22 มีวิหารตั้งอยู่ด้านหน้า โดยมีอุโบสถอยู่ขนานกัน อุโบสถไม่เหลือหลังคาแล้วแต่หน้าบันมีการประดับด้วยเครื่องถ้วยหรือการเริ่มเจาะหน้าต่างซึ่งเป็นรูปแบบที่นิยมในสมัยอยุธยาตอนปลาย คือพุทธศตวรรษที่ 23 แต่ใบเสมาเก่ากว่ารูปทรงโบสถ์ ถัดไปอีกมีวิหารที่มีเจดีย์รายทรงเครื่องอยู่คู่หนึ่ง มีกำแพงแก้วล้อมรอบอาคารทั้งหมดเอาไว้ โดยมีคูน้ำล้อมรอบบริเวณ
ต่อมาในวันที่ 10 มิถุนายน พ.ศ. 2566 สมเด็จพระมหาวีรวงศ์ (สุชิน อคฺคชิโน) ผู้ช่วยเจ้าอาวาสวัดราชบพิธสถิตมหาสีมารามราชวรวิหาร เลขานุการในสมเด็จพระสังฆราช ในฐานะกรรมการมหาเถรสมาคม เป็นองค์ประธานในพิธีบวงสรวงบูรณะพระปฏิมาประจำพระอุโบสถวัดวรเชษฐาราม เพื่อถวายเป็นพระบรมราชานุสรณ์ในสมเด็จพระนเรศวรมหาราช สมเด็จพระเอกาทศรถ และสมเด็จพระบูรพมหากษัตริยาธิราชเจ้า โดยมอบหมายให้สำนักช่างสิบหมู่ เป็นผู้ดำเนินการบูรณะ จากนั้นจึงเริ่มบูรณะตั้งแต่เดือนกรกฎาคม พ.ศ. 2566 ถึงเดือนกุมภาพันธ์ พ.ศ. 2567 โดยในวันที่ 26 พฤศจิกายน พ.ศ. 2566 สมเด็จพระมหาวีรวงศ์ได้บรรจุพระบรมสารีริกธาตุในส่วนของพระอุษณีษะและประทานนามให้พระพุทธรูปองค์นี้ว่า พระพุทธวรเชษฐนเรศศาสดา

**อ้างอิง**
หมวดหมู่:โบราณสถานในจังหวัดพระนครศรีอยุธยา
วรเชษฐาราม
หมวดหมู่:วัดร้าง
หมวดหมู่:อุทยานประวัติศาสตร์พระนครศรีอยุธยา
อินเตอร์สเตต 5

อินเตอร์สเตต 5 (Interstate 5 หรือ I-5) เป็นทางหลวงอินเตอร์สเตตสายหลักในแถบชายฝั่งตะวันตกของประเทศสหรัฐอเมริกา โดยเส้นทางขนานกับมหาสมุทรแปซิฟิกจากแคนาดาถึงเม็กซิโก (รัฐวอชิงตัน ถึง ทางใต้สุดของรัฐแคลิฟอร์เนีย)
เมืองสำคัญที่ถนนสายนี้ผ่าน เช่น ซีแอตเทิล ทาโคมา พอร์ตแลนด์ แซคราเมนโต ซานฟรานซิสโก โอคแลนด์ ลอสแอนเจลิส และแซนดีเอโก ผ่านเมืองหลวงของรัฐวอชิงตัน ออริกอน และแคลิฟอร์เนีย ทางหลวงมีปลายทางทิศใต้อยู่ที่ชายแดนสหรัฐ-เม็กซิโก ส่วนปลายทางทิศเหนืออยู่ที่ชายแดนสหรัฐ-แคนาดา อินเตอร์สเตต 5 เป็นถนนอินเตอร์สเตตเพียงเส้นเดียวที่เชื่อมโยงระหว่างประเทศแคนาดากับเม็กซิโก และปลายทางทิศใต้ยังเชื่อมต่อกับทางหลวงสหพันธรัฐเม็กซิโก หมายเลข 1 ในเมืองติฮวานา ประเทศเม็กซิโก ส่วนปลายทางทิศเหนือเชื่อมกับทางหลวงบริติชโคลัมเบีย หมายเลข 99 ที่เมืองแวนคูเวอร์ ประเทศแคนาดา
อินเตอร์สเตต 5 เชื่อมโยงเมืองต่างๆ ดังนี้- รัฐแคลิฟอร์เนีย (แซนดีเอโก, แซนทาอนา, ลอสแอนเจลิส, โอคแลนด์, ซานฟรานซิสโก, แซคราเมนโต, เรดดิ้ง, เมานท์ชาสตา, วีด และ วายรีกา)- รัฐออริกอน (แอชแลนด์, เมดฟอร์ด, กรานท์สพาส, โรสเบิร์ก, ยูจิน, ซาเลม และ พอร์ตแลนด์)- รัฐวอชิงตัน (ทาโคมา, ซีแอตเทิล, เอเวอร์เรทท์, เมานท์เวอร์นอน และ เบลลิงแฮม)

**อ้างอิง**

**แหล่งข้อมูลอื่น**
 อินเตอร์สเตต 5- Interstate 5- Interstate 5 date=2012-06-05  ที่อินเตอร์สเตตไกด์
05
หมวดหมู่:ถนนในรัฐแคลิฟอร์เนีย
หมวดหมู่:ถนนในรัฐออริกอน
หมวดหมู่:ถนนในรัฐวอชิงตัน
พระเจ้าทอกจง

พระเจ้าทอกจง เสด็จครองราชย์เมื่อปีค.ศ. 1031-1034 พระเจ้าทอกจงเป็นพระโอรสของพระเจ้าฮย็อนจงแห่งโครยอ สมัยของพระองค์นั้นทรงขอร้องให้เผ่าคิตันส่งเชลยสงครามชาวโครยอกลับประเทศแต่ถูกปฏิเสธ พระองค์จึงได้สร้างป้อมปราการขนาดใหญ่ที่ริมฝั่งแม่น้ำยาลู เพื่อป้องกันการรุกรานของเผ่าคิตัน
พระเจ้าทอกจงเสด็จสวรรคตเมื่อปี ค.ศ. 1034 รวมพระชนมายุได้ 18 พรรษา

**พระราชวงศ์**
 พระราชบิดา พระเจ้าฮย็อนจงแห่งโครยอ (현종)- พระราชมารดา  สมเด็จจักรพรรดินีวอนซอง ตระกูล คิม (원성왕후, 元成王后) ธิดาของ คิมอึนบู
พระมเหสี- สมเด็จพระจักรพรรดินีฮโยซา ตระกูล คิม 효사왕후 (孝思王后) พระราชธิดาของพระเจ้าฮย็อนจงกับสมเด็จจักรพรรดินีวอนฮเย- สมเด็จพระจักรพรรดินียองจอง ตระกูล คิม 경성왕후 (敬成王后) พระราชธิดาของพระเจ้าฮย็อนจงกับพระชายาวอนซุนซุกบี
พระชายา- พระชายาคยองมกฮย็อนบี ตระกูล วัง  경목현비 왕씨 (敬穆賢妃) พระขนิษฐาของพระชายาวอนจิลควีบี ตระกูล วัง 
พระราชธิดา- เจ้าหญิงจองฮวา 상회공주 (殤懷公主) พระราชธิดาของพระชายาคยองมกฮย็อนบี 

1034
หมวดหมู่:ราชวงศ์โครยอ
ทอกจง
แม็กซิมิเลียนแห่งออสเตรีย

__NOTOC__
แม็กซิมิเลียนแห่งออสเตรีย อาจจะหมายถึง- สมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ - สมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ - แม็กซิมิเลียนที่ 3 อาร์คดยุคแห่งออสเตรีย - สมเด็จพระจักรพรรดิแม็กซีมีเลียนที่ 1 แห่งเม็กซิโก
พระเจ้าช็องจงที่ 2 แห่งโครยอ

พระเจ้าช็องจงที่ 2 แห่งโครยอ (MR=Chŏngjong; พ.ศ. 1561 - พ.ศ. 1589) เป็นพระมหากษัตริย์องค์ที่ 10 แห่งราชวงศ์โครยอ พระองค์เป็นพระราชโอรสองค์ที่ 2 ของพระเจ้าฮย็องจง และเป็นพระอนุชาของพระเจ้าทอกจง เมื่อพระชนมายุได้ 4 พรรษาในปี ค.ศ. 1022 พระองค์ได้รับการสถาปนาเป็นแนซารย็อง และได้รับการสถาปนาเป็นเจ้าชายแห่งพย็องยาง
พระเจ้าช็องจงมีความห่วงใยอย่างยิ่งกับการป้องกันประเทศ และเริ่มสร้างป้อมปราการต่าง ๆ ตามแนวชายแดนทางตอนเหนือในปีแรกแห่งรัชสมัยของพระองค์ ในปี ค.ศ. 1044 กำแพง Cheolli Jangseong ซึ่งเป็นกำแพงขนาดใหญ่ที่กั้นเขตแดนทางภาคเหนือของเกาหลีได้สร้างเสร็จสมบูรณ์ พระเจ้าช็องจงยังห่วงใยในการสนับสนุนด้านทรัพยากรของกองทัพ โดยแจกจ่ายที่ดินของรัฐให้กับทหารที่ยากจนในปี ค.ศ. 1036

**พระราชวงศ์**
 พระราชบิดา พระเจ้าฮย็อนจงแห่งโครยอ (현종)- พระราชมารดา พระนางว็อนซ็อง ตระกูล คิม (원성왕후, 元成王后) ธิดาของ คิม อึน-บู- พระมเหสี
*# พระมเหสีย็องซิน ตระกูล ฮัน (용신왕후 한씨, 容信王后) 
*# พระมเหสีย็องอึย ตระกูล ฮัน (용의왕후 한씨, 容懿王后) 
*# พระมเหสีย็องมก ตระกูล ลี (용목왕후 이씨, 容穆王后)- พระชายา
*# พระชายายองจอลด็อกบี ตระกูล คิม  용절덕비 김씨 (容節德妃)- พระสนม
*# องค์หญิงย็อนชัง ตระกูล โน 연창궁주 노씨 (延昌宮主)- พระราชโอรส
*# องค์ชายแอซ็อง 애상군 (哀殤君) พระราชโอรสของพระนางย็องอึย ตระกูล ฮัน 
*# องค์ชายนักรังฮู 낙랑후 (樂浪侯) พระราชโอรสของพระนางย็องอึย ตระกูล ฮัน 
*# องค์ชายแคซองฮู 개성후 (開城侯) พระราชโอรสของพระนางย็องอึย ตระกูล ฮัน

**อ้างอิง**
1046
หมวดหมู่:บุคคลที่เกิดในปี พ.ศ. 1561
หมวดหมู่:ราชวงศ์โครยอ
ช็องจงที่ 2
พระเจ้ามุนจงแห่งโครยอ

พระเจ้ามุนจงแห่งโครยอ (문종, 29 ธันวาคม ค.ศ. 1019 – 2 กันยายน ค.ศ. 1083) พระนามเดิม วังฮวี เป็นพระมหากษัตริย์องค์ที่ 11 แห่งราชวงศ์โครยอ
พระเจ้ามุนจงประสูติเมื่อปี ค.ศ. 1019 และครองราชย์ตั้งแต่ปี ค.ศ. 1046 จนกระทั่งสวรรคตในปี ค.ศ. 1083 ในรัชสมัยของพระองค์ รัฐบาลกลางมีอำนาจเต็มเหนือขุนนางท้องถิ่น พระเจ้ามุนจงขยายเขตแดนของโครยอไปทางเหนือไปยังแม่น้ำยาลู่และแม่น้ำตูเมน และสร้างป้อมปราการหลายแห่งเพื่อป้องกันเขตแดนทางเหนือ
พระราชโอรสองค์ที่ 4 ของพระเจ้ามุนจง คือ เจ้าชายอียช็อน (ประสูติเมื่อปี ค.ศ. 1055) ได้ผนวชเป็นพระภิกษุ และก่อตั้งช็อนแทขึ้นเป็นโรงเรียนสอนศาสนาพุทธ ในรัชสมัยของพระเจ้ามุนจง แพทย์ผู้เชี่ยวชาญปรากฏขึ้นครั้งแรกในโครยอ และการสอบแพทย์ของโครยอมักใช้เป็นเส้นทางสำหรับความก้าวหน้าทางสังคมโดยคนทั่วไป นอกจากนี้ ในรัชสมัยของพระเจ้ามุนจง หนังสือตำราแพทย์แผนจีนหลายเล่มยังเข้าสู่โครยอผ่านราชวงศ์ซ่งอีกด้วย

**พระราชวงศ์**
พระราชบิดา พระเจ้าฮย็อนจงแห่งโครยอ (현종)
*พระราชมารดา สมเด็จพระราชินีวอนฮเย ตระกูลคิม (원혜왕후, 元惠王后) ธิดาของ คิมอึนบู
พระมเหสี
*สมเด็จพระราชินีอินพยอง ตระกูล คิม (인평왕후 김씨,仁平王后) พระราชธิดาของ พระเจ้าฮย็อนจงแห่งโครยอกับ สมเด็จพระราชินีวอนซอง ตระกูลคิม  
*สมเด็จพระราชินีอินเย ตระกูล ลี (인예왕후 이씨,仁睿王后) ธิดาของ ลีจายอน
พระชายา
*พระชายาอินคยองฮย็อนบี ตระกูล ลี (인경현비 이씨,仁敬賢妃) ธิดาของ ลีจายอน
*พระชายาอินจอลฮย็อนบี ตระกูล ลี (인절현비 이씨,仁節賢妃) ธิดาของ ลีจายอน
*พระชายาอินมกด็อกบี ตระกูล คิม (인목덕비 김씨,仁穆德妃)
พระราชโอรส
*พระเจ้าซุนจงแห่งโครยอ (순종) พระราชโอรสของ  สมเด็จพระราชินีอินเย ตระกูล ลี
*พระเจ้าซอนจง (선종) พระราชโอรสของ  สมเด็จพระราชินีอินเย ตระกูล ลี
*พระเจ้าซุกจงแห่งโครยอ (숙종) พระราชโอรสของ  สมเด็จพระราชินีอินเย ตระกูล ลี
*องค์ชายอึยชอน (대각국사 의천) พระราชโอรสของ  สมเด็จพระราชินีอินเย ตระกูล ลี 
*องค์ชายซังอันกง (상안공,常安公) พระราชโอรสของ  สมเด็จพระราชินีอินเย ตระกูล ลี
*องค์ชายโทแซงซึงทง (도생승통,道生僧統) พระราชโอรสของ  สมเด็จพระราชินีอินเย ตระกูล ลี
*องค์ชายกึมควานฮู (금관후,金官侯) พระราชโอรสของ  สมเด็จพระราชินีอินเย ตระกูล ลี
*องค์ชายพยอนฮันฮู (변한후,卞韓侯) พระราชโอรสของ  สมเด็จพระราชินีอินเย ตระกูล ลี
*องค์ชายนักรังฮู (낙랑후,樂浪侯) พระราชโอรสของ  สมเด็จพระราชินีอินเย ตระกูล ลี
*องค์ชายชองฮเยซูฮวา (총혜수좌,聰惠首座) พระราชโอรสของ  สมเด็จพระราชินีอินเย ตระกูล ลี
*องค์ชายโจซอน (조선공,朝鮮公) พระราชโอรสของ พระชายาอินคยองฮย็อนบี ตระกูล ลี
*องค์ชายพูยอ (부여공,扶餘公) พระราชโอรสของ พระชายาอินคยองฮย็อนบี ตระกูล ลี
*องค์ชายจินฮัน (진한공,辰韓公) พระราชโอรสของ พระชายาอินคยองฮย็อนบี ตระกูล ลี
พระราชธิดา
*องค์หญิงจ๊อกคยอง (보령궁주, 保寧宮主) พระราชธิดาของ  สมเด็จพระราชินีอินเย ตระกูล ลี
*องค์หญิงโบรยอง (보령궁주,保寧宮主) พระราชโอรสของ สมเด็จพระราชินีอินเย ตระกูล อี

**อ้างอิง**
1083
หมวดหมู่:ราชวงศ์โครยอ
มุนจง
พระเจ้าซุนจงแห่งโครยอ

พระเจ้าซุนจง ครองราชย์ปี(MR=Sunjong ค.ศ.1083) เทียบเป็นพ.ศ. 1626 พระเจ้าซุนจงเป็นพระราชโอรสของพระเจ้ามุนจงแห่งโครยอ สวรรคตภายในปีแรกที่ครองราชย์ หลังจากที่พระองค์สวรรคต ก็ทรงให้พระอนุชาคือ พระเจ้าซอนจงขึ้นครองราชย์ต่อจากพระองค์

**พระราชวงศ์**
พระราชบิดา พระเจ้ามุนจงแห่งโครยอ (문종)
*พระราชมารดา สมเด็จพระราชินีอินเย ตระกูล ลี (인예왕후 이씨,仁睿王后) ธิดาของ ลีจายอน
พระมเหสี
*สมเด็จพระราชินีจองอึย ตระกูล วัง 정의왕후 왕씨(貞懿王后)
*สมเด็จพระราชินีซอนฮี ตระกูลคิม 선 희  왕후 김씨(宣禧王后) 
พระสนม
*องค์หญิงจางคยอง ตระกูล ลี 장경궁주 이씨(長慶宮主)
1083
หมวดหมู่:ราชวงศ์โครยอ
ซุนจง
พระเจ้าซอนจง

พระเจ้าซอนจง ครองราชย์ปี(MR=Sŏnjong ค.ศ.1083-1094) เทียบเป็น พ.ศ. 1626-1637 พระเจ้าซอนจงเป็นพระราชโอรสของพระเจ้ามุนจงแห่งโครยอ และเป็นพระอนุชาของพระเจ้าซุนจงแห่งโครยอ สมัยของพระองค์นั้นทรงนำความรู้ทางด้านวัฒนธรรมประเพณีของราชวงศ์ซ่งของจีนมาสู่ราชวงศ์โครยอ ทรงนำผลงานเขียนจากราชวงศ์ซ่งของจีนเข้ามาสู่เกาหลีทำให้เกิดกระแสความรู้ความคิดมากยิ่งขึ้นในยุคนี้

**พระราชวงศ์**
พระราชบิดา พระเจ้ามุนจงแห่งโครยอ (문종) 
*พระราชมารดา สมเด็จพระราชินีอินเย ตระกูล ลี (인예왕후 이씨,仁睿王后) ธิดาของ ลีจายอน
พระมเหสี
*สมเด็จพระราชินีจาซอง ตระกูล ลี 사숙왕후 이씨(思肅王后) 
พระชายา
*พระชายาจองซินฮย็อนบี ตระกูล ลี 정신현비 이씨(貞信賢妃) 
พระสนม
*องค์หญิงวอนซิน ตระกูล ลี 원신궁주 이씨(元信宮主)
พระราชโอรส
*องค์ชายฮอนจง  헌종  พระราชโอรสของสมเด็จพระราชินีจาซอง ตระกูล ลี
*องค์ชายฮันซานฮู 한산후(漢山侯)พระราชโอรสขององค์หญิงวอนซิน ตระกูล ลี
พระราชธิดา
*องค์หญิงซูอันแทกจู 수안택주(遂安宅主) พระราชธิดาของสมเด็จพระราชินีจาซอง ตระกูล ลี
*สมเด็จพระราชินีคยองฮวา  경화왕후(敬和王后) พระราชธิดาของพระสนมจองซินฮย็อนบิน ตระกูล ลี
1094
หมวดหมู่:ราชวงศ์โครยอ
ซอนจง
กระเบื้องหลังคาซีแพค

บริษัท กระเบื้องหลังคาซีแพค จำกัด เป็นบริษัท ในกลุ่มธุรกิจ ผลิตภัณฑ์ ก่อสร้างของเครือซิเมนต์ไทย กำเนิดขึ้นครั้งแรก ในปี พ.ศ. 2513 โดย เป็นกิจการหนึ่ง ของบริษัทผลิตภัณฑ์ และวัตถุก่อสร้าง จำกัด ต่อมาในปี 2533 จึงก่อตั้งเป็นบริษัท กระเบื้องหลังคาซีแพค จำกัด

**สถานที่ทำการ**
บริษัทกระเบื้องหลังคาซีแพคตั้งอยู่อาคาร 2 เลขที่ 1 ถนนปูนซิเมนต์ไทย เขตบางซื่อ กรุงเทพฯ มีโรงงานครอบคลุม ทั่วประเทศรวม 7 แห่งคือ โรงงานลำพูน โรงงานขอนแก่น โรงงานชลบุรี โรงงานนครปฐม โรงงานสระบุรี โรงงานกรุงเทพฯ และโรงงานนครศรีธรรมราช และในต่างประเทศ อีก 4 แห่ง คือ ฟิลิปปินส์ กัมพูชา ลาว และเวียดนาม

**แหล่งข้อมูลอื่น**
 http://www.cpacroof.com- http://www.roofingcenter.com- http://www.cpacmonier.com.ph/ date=2009-08-30 
หมวดหมู่:บริษัทของไทย
หมวดหมู่:เครือซิเมนต์ไทย
หมวดหมู่:ธุรกิจกระเบื้องหลังคา
หมวดหมู่:บริษัทไทยที่ก่อตั้งในปี พ.ศ. 2533
พระเจ้าฮอนจงแห่งโครยอ

พระเจ้าฮอนจง ครองราชย์ปี(MR=Hŏnjong ค.ศ.1094-1095) เทียบเป็นพ.ศ. 1637-1638 พระเจ้าฮอนจงเป็นพระราชโอรสของพระเจ้าซอนจง ครองราชย์ได้ปีเดียวก็สวรรคต จึงให้พระอนุชาของพระเจ้าซุนจงแห่งโครยอแห่งโครยอขึ้นครองราชย์ต่อไป

**พระราชวงศ์**
พระราชบิดา พระเจ้าซอนจง  (선종)
*พระราชมารดา สมเด็จพระราชินีจาซอง ตระกูล ลี 사숙왕후 이씨(思肅王后)
หมวดหมู่:ราชวงศ์โครยอ
ฮอนจง
พระเจ้าวอนจง

พระเจ้าวอนจง (원종, 元宗, Wonjong) สามารถหมายถึง- พระเจ้าวอนจงแห่งโครยอ กษัตริย์องค์ที่ 24 แห่งราชวงศ์โครยอ (ค.ศ. 1259 - 1274)- องค์ชายจองวอน (정원군, 定遠君 ค.ศ. 1580 - 1619) พระโอรสของพระเจ้าซอนโจแห่งราชวงศ์โจซอน กับพระสนมอินบิน ตระกูลคิม และพระบิดาขององค์ชายนึงยาง (능양군, 綾陽君) เมื่อองค์ชายนึงยางขึ้นครองราชสมบัติ เป็นพระเจ้าอินโจเมื่อค.ศ. 1623 แล้วจึงได้รับการสถาปนาเป็น พระเจ้าวอนจงแห่งโจซอน พระสุสานชื่อว่า จังนึง (장릉, 章陵)
พระเจ้าชุงนยอล

ครองราชย์ปีค.ศ.1274-1308 เทียบเป็นพ.ศ. 1817-1851 เจ้าชุงนยอลเป็นพระโอรสของพระเจ้าวอนจง พระองค์เป็นเจ้าราชวงศ์โครยอพระองค์แรกที่ใช้พระนามต่อท้ายว่า อ๋อง ซึ่งแปลว่า ผู้ครองแค้วนจากความเห็นชอบของกุบไลข่าน พระองค์ทรงอภิเสกกับธิดาของกุบไลข่าน และถือประเพณีของราชวงศ์หยวนที่เจ้าราชวงศ์โครยอจะต้องแต่งงานกับเจ้าหญิงราชวงศ์หยวน นับจากนั้นเชื้อพระวงศ์รุ่นใหม่จะต้องใช้ชื่อที่เป็นภาษามองโกลด้วยพร้อมกับต้องถูกส่งไปเป็นตัวประกันที่เมืองดา เพื่อเรียนรู้ประเพณีต่างๆของราชวงศ์หยวนจนกว่าจะบรรลุนิติภาวะ
1204
หมวดหมู่:ราชวงศ์โครยอ
พระเจ้าชุงซุก

พระเจ้าชุงซุกแห่งโครยอ (MR=Ch'ungsuk ค.ศ. 1294 - ค.ศ. 1339) เป็น พระราชาองค์ที่27แห่งราชวงศ์โครยอ (ค.ศ. 1313 -1330 และ ค.ศ. 1332 - ค.ศ. 1339)
พระเจ้าชุงซุกเป็นพระโอรสของเจ้าชุงซอน (충선왕, 忠宣王) และพระมเหสียาซุกจิน (야속진) ในค.ศ. 1308 พระเจ้าชุงยอลสวรรคต พระเจ้าชุงซอนพระโอรสซึ่งดำรงตำแหน่งอ๋องแห่งเฉิ่นหยาง (瀋陽王) ที่เมืองเฉิ่นหยางขึ้นครองราชย์ต่อ และยกตำแหน่งเฉิ่นหยางอ๋องให้แก่องค์ชายวังโค (왕고, 王暠) ในค.ศ. 1313 พระเจ้าชุงซุกทรงได้รับการแต่งตั้งเป็น องค์ชายคังนึง (강릉대군, 江陵大君) แต่แล้วพระเจ้าชุงซอนก็ทรงสละราชสมบัติในปีเดียวกัน องค์ชายคังนึงจึงขึ้นครองราชสมบัติต่อ ได้รับพระราชทานพระนามจากพระจักรพรรดิราชวงศ์หยวนว่า พระเจ้าชุงซุก (충숙왕, 忠肅王) 
ในค.ศ. 1319 องค์หญิงพกกุก (복국장공주, 濮國長公主) พระมเหสีของพระเจ้าชุงซุกสิ้นพระชนม์ องค์ชายวังโคอ๋องแห่งเฉิ่นหยางหวังจะครอบครองบัลลังก์เกาหลีจึงทูลยุยงพระจักรพรรดิหยวนอิงจง (元英宗) ชิดิบาลา (Shidibala) ว่าองค์หญิงพกกุกนั้นถูกพวกเกาหลีปลงพระชนม์ หวังจะให้พระจักรพรรดิอิงจงพิโรธและถอดพระเจ้าชุงซุกออกจากบัลลังก์ แต่พระจักรพรรดิอิงจงก็ทรงถูกรัฐประหารปลงพระชนม์สวรรคตไปเสียก่อนในค.ศ. 1323 
แต่แล้วพระเจ้าชุงซุกก็ทรงสูญเสียราชบัลลังก์ให้แก่พระโอรสโดยการยึดอำนาจในค.ศ. 1330 พระโอรสขึ้นครองราชสมบัติเป็น พระเจ้าชุงฮเย (충혜왕, 忠惠王) ซึ่งพระเจ้าชุงซุกก็ทรงสามารถชิงราชบัลลังก์และพระราชอำนาจกลับคืนมาได้ในค.ศ. 1332 พระเจ้าชุงซุกสวรรคตในค.ศ. 1339 พระโอรสพระเจ้าชุงฮเยก็ได้ราชสมบัติกลับคืน

**พระราชวงศ์**
พระราชบิดา พระเจ้าชุงซอน (충선왕, 忠宣王)
*พระราชมารดา พระชายาซุกจินอึยบี ตระกูล ยา 의비 야씨(懿妃)
พระมเหสี
*สมเด็จพระราชินีคงวอน ตระกูล ฮง (공원왕후 홍씨, 恭元王后 洪氏)
*สมเด็จพระราชินีบกกุกจาง (복국장공주, 濮國長公主) องค์หญิงแห่งราชวงศ์หยวน
*สมเด็จพระราชินีโจกุกจาง (조국장공주, 曹國長公主) องค์หญิงแห่งราชวงศ์หยวน
พระราชโอรส
*องค์ชายชุงฮเย (충혜왕, 忠惠王) พระราชโอรสของสมเด็จพระราชินีคงวอน ตระกูล ฮง 
*องค์ชายคงมิน (공민왕, 恭愍王) พระราชโอรสของสมเด็จพระราชินีคงวอน ตระกูล ฮง 


**อ้างอิง**
หมวดหมู่:ราชวงศ์โครยอ
ชุงซง
หมวดหมู่:บุคคลที่เกิดในปี พ.ศ. 1837
หมวดหมู่:บุคคลที่เสียชีวิตในปี พ.ศ. 1882
พระเจ้าชุงฮเย

พระเจ้าชุงฮเยแห่งโครยอ (MR=Ch'unghye ค.ศ. 1315 - ค.ศ. 1344) เป็น กษัตริย์องค์ที่ 28 แห่งแคว้นโครยอ (ค.ศ. 1330 - 1332 และ ค.ศ. 1339 - ค.ศ. 1344)
องค์ชายชุงฮเยเป็นพระโอรสของพระเจ้าชุงซุก (충숙왕, 忠肅王) และพระมเหสีคงวอน ตระกูลฮง ชาวเกาหลี องค์ชายชุงฮเยมีพระนามภาษามองโกลว่า บุดดาชี (มาจาก พุทธศรี Buddhasri) ในค.ศ. 1330 องค์ชายบุดดาชีได้ยึดอำนาจจากพระราชบิดาพระเจ้าชุงซุก ขึ้นเป็นกษัตริย์เกาหลีพระนามว่า พระเจ้าชุงฮเย (충혜왕, 忠惠王) แต่แล้วก็ทรงถูกพระราชบิดายึดอำนาจคืนในค.ศ. 1332 
พระเจ้าชุงซุกสวรรคตในค.ศ. 1339 พระเจ้าชุงฮเยได้กลับมาครองราชย์ดังเดิม แต่องค์ชายวังโค (왕고, 王暠) อ๋องแห่งเฉิ่นหยาง (瀋陽王) ได้ยกทัพเข้ามาในโครยอหวังจะชิงราชบัลลังก์ แต่ไม่สำเร็จถูกพระเจ้าชุงฮเยปราบได้

**พระราชวงศ์**
พระราชบิดา พระเจ้าชุงซุก (충숙왕, 忠肅王)
*พระราชมารดา สมเด็จพระราชินีคงวอน ตระกูล ฮง (공원왕후 홍씨, 恭元王后 洪氏)
พระมเหสี
*สมเด็จพระราชินีจองซอนซุกอึย  정순숙의공주(貞順淑儀公主, 덕녕공주(德寧公主)) องค์หญิงแห่งราชวงศ์หยวน  
พระชายา
*พระชายาฮุยบี ตระกูล ยุน 희비 윤씨 - 파평 윤계종의 딸 
พระราชโอรส
*องค์ชายชุงมก (충목왕, 忠穆王) พระราชโอรสของสมเด็จพระราชินีจองซอนซุกอึย
*องค์ชายชุงจอง (충정왕, 忠定王) พระราชโอรสของพระชายาฮุยบี ตระกูล ยุน
พระราชธิดา
*องค์หญิงจางนยอน 장녕옹주  พระราชธิดาของสมเด็จพระราชินีจองซอนซุกอึย
1204
หมวดหมู่:ราชวงศ์โครยอ
ชุงฮเย
พระเจ้าชุงมก

พระเจ้าชุงมก ครองราชย์ปี(MR=Ch'ungmok  ค.ศ.1344-1348) เทียบเป็นพ.ศ. 1887-1891 พระองค์เป็นพระโอรสของพระเจ้าชุงฮเย กับเจ้าหญิงแห่งมองโกล ช่วงก่อนครองราชย์ จักรพรรดิมองโกลแห่งราชวงศ์หยวนของจีนได้เรียกพระองค์เข้าไปไต่ถามคำถามสำคัญว่า "เจ้าจะเอาอย่างพ่อหรือแม่ของเจ้าดี" คำตอบได้รับจากองค์ชายชุงมกก็คือ "เอาอย่างแม่" คำตอบสำคัญนี้ทำให้พระองค์ได้ขึ้นครองราชย์เป็น พระเจ้าชุงมก กษัตริย์แห่งโครยอสืบต่อไป โดยจักรพรรดิโตกอน-เตมูร์แห่งราชวงศ์หยวนทรงดำรัสว่า "เด็กคนนี้ช่างรู้ว่าอะไรถูกผิด สมควรให้เป็นกษัตริย์ได้" ซึ่งจักรพรรดิแห่งหยวนต้องการให้ความเป็นมองโกลครอบงำหรือเป็นแบบอย่างแก่ราชวงศ์โครยอมากที่สุดเท่าที่จะมากได้

**พระราชวงศ์**
พระราชบิดา พระเจ้าชุงฮเย (충혜왕)
*พระราชมารดา สมเด็จพระราชินีจองซอนซุกอึย 정순숙의공주(貞順淑儀公主, 덕녕공주(德寧公主)) องค์หญิงแห่งราชวงศ์หยวน 
หมวดหมู่:บุคคลที่เกิดในปี พ.ศ. 1880
หมวดหมู่:ราชวงศ์โครยอ
ชุงมก
หมวดหมู่:บุคคลที่เสียชีวิตในปี พ.ศ. 1891
พระเจ้าชุงจอง

พระเจ้าชุงจอง (MR=Ch'ungjeong ค.ศ. 1348-1351) เป็นกษัตริย์องค์ที่ 30 ของ ราชวงศ์โครยอ แห่ง เกาหลี และขึ้นครองราชย์โดยพระบรมราชโองการเมื่อพระชนมายุได้ 12 พรรษา บางครั้งพระองค์เป็นที่รู้จักในพระนาม ภาษามองโกเลีย ของพระองค์ว่า Chosgen Dorji ซึ่งแปลเป็นภาษาฮันจาว่า Misagamtaaji  (迷思監朶兒只)

**พระราชวงศ์**
พระราชบิดา พระเจ้าชุงฮเย (충혜)
*พระราชมารดา พระสนมฮุยบิน ตระกูล ยุน 희비 윤씨 - 파평 윤계종의 딸
พระมเหสี
*สมเด็จพระราชินี ไม่ทราบพระนาม องค์หญิงแห่งราชวงศ์หยวน
พระราชโอรส
*องค์ชายซิจอง 시중공(侍中公)  พระราชโอรสของสมเด็จพระราชินี ไม่ทราบพระนาม

**อ้างอิง**

1325
หมวดหมู่:บุคคลที่เกิดในปี พ.ศ. 1881
หมวดหมู่:ราชวงศ์โครยอ
ชุงจอง
เฟม ขอดัง โดนโดน

เฟม ขอดัง โดนโดน (italic=yes) เป็นภาพยนตร์เพลงอเมริกัน ในปี 2009 ที่นำภาพยนตร์ในยุคคริสต์ทศวรรษ 1980 มาทำใหม่ในชื่อเดียวกัน ภาพยนตร์กำกับโดยเควิน ตันเจริญ ชาวอเมริกันเชื้อสายไทย เขียนบทโดยอัลลิสัน เบอร์เนตต์ ภาพยนตร์ออกฉายเมื่อวันที่ 25 กันยายน ค.ศ. 2009 ในสหรัฐอเมริกา แคนาดาและสหราชอาณาจักร

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์เพลง
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
ดรีมเกิร์ลส

ดรีมเกิร์ลส (Dreamgirls) คือ ภาพยนตร์เพลง ของชาวอเมริกันในปี พ.ศ. 2549 กำกับการแสดงโดย Bill Condon และผลิตโดย DreamWorks Pictures และ Paramount Pictures ภาพยนตร์เรื่องนี้เข้าฉายพร้อมกันทั่วโลกในวันที่ 25 ธันวาคม พ.ศ. 2549 แต่ก็ได้เริ่มเข้าฉายในบางที่ก่อนโดยเริ่มตั้งแต่วันที่ 15 ธันวาคม พ.ศ. 2549 ส่วนดีวีดีหรือซีดีในรูปแบบอื่น ๆ ได้ออกจำหน่ายในวันที่ 1 พฤษภาคม พ.ศ. 2550 ดรีมเกิร์ลส ได้รับ 3 รางวัลในงานประกาศผลรางวัลลูกโลกทองคำ ครั้งที่ 64 ในปี พ.ศ. 2550 ซึ่งรวมไปถึงรางวัลภาพยนตร์ยอดเยี่ยม ประเภทภาพยนตร์เพลงหรือตลกด้วย และยังได้รับรางวัลออสการ์ 2 รางวัลที่งานประกาศผลรางวัลออสการ์ ครั้งที่ 79
ภาพยนตร์ดัดแปลงมาจากละครบรอดเวย์ในชื่อเดียวกัน ที่ออกแสดงครั้งแรกตั้งแต่ปี ค.ศ. 1981 และยังได้รับความนิยมมาจนถึงปัจจุบัน โดยเฮนรี ครีเกอร์ และทอม อายเยน ดัดแปลงมาจากเรื่องราวความสำเร็จของบริษัท โมทาวน์ และเรื่องอื้อฉาวภายในวงดนตรีเดอะซูพรีมส์ และพัฒนาการของดนตรีริธึมแอนด์บลูส์แบบแอฟริกัน-อเมริกันในช่วงทศวรรษ 1960 ถึง 1970

**นักแสดง**
 เจมี ฟ็อกซ์ รับบทเป็น Curtis Taylor, Jr. ถอดแบบมาจาก เบอร์รี กอร์ดี  ประธานของค่ายโมทาวน์- บียอนเซ่ โนวส์ รับบทเป็น Deena Jones ถอดแบบมาจาก ไดอาน่า รอส นักร้องนำเดอะซูพรีมส์ -  เอ็ดดี้ เมอร์ฟี รับบทเป็น James "Thunder" Early บทนี้ได้รับอิทธิพลมาจากบทบาทของเจมส์ บราวน์ แจ็กกี วิลสัน และมาร์วิน เกย์  - แดนนีย์ โกลเวอร์ รับบทเป็น Marty Madison อดีตผู้จัดการวง- เจนนิเฟอร์ ฮัดสัน รับบทเป็น Effie White บทนี้ได้รับอิทธิพลมาจากบทบาทของฟลอเรนซ์ บัลลาด อดีตสมาชิกวงเดอะซูพรีมส์ที่ถูกปรับออกจากวง  และเอตตา เจมส์กับแอรีธา แฟรงกลิน  นักร้องแนวโซล - Anika Noni Rose รับบทเป็น Lorrell Robinson บทนี้ได้รับอิทธิพลมาจากบทบาทของแมรี วิลสัน  สมาชิกวงเดอะซูพรีมส์- Keith Robinson รับบทเป็น C.C. White บทนี้ได้รับอิทธิพลมาจากบทบาทของสโมกีย์ โรบินสัน  นักแต่งเพลงคนสำคัญของโมทาวน์- Sharon Leal รับบทเป็น Michelle Morris บทนี้ได้รับอิทธิพลมาจากบทบาทของซินดี เบิร์ดซอง  สมาชิกใหม่ของเดอะซูพรีมส์ที่มาแทนที่ฟลอเรนซ์ บัลลาด- Hinton Battle รับบทเป็น Wayne ผู้ช่วยของเคอร์ติส

**ลำดับเพลงในภาพยนตร์**

**รางวัล**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2012-05-01 - ดรีมเกิร์ลส
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์เพลง
หมวดหมู่:ภาพยนตร์ที่ถ่ายทำในรัฐมิชิแกน
หมวดหมู่:ภาพยนตร์ที่มีฉากในรัฐมิชิแกน
พระเจ้าอูแห่งโครยอ

พระเจ้าอูแห่งโครยอ (MR=U ค.ศ. 1365 - ค.ศ. 1389) เป็นพระราชาองค์ที่ 32 แห่งราชวงศ์โครยอ (ค.ศ. 1374 - 1388)
พระเจ้าอู พระนามว่า วัง อู (왕우, 王禑) เป็นพระโอรสของพระเจ้าคงมิน (공민왕, 恭愍王) และนางทาสพันยา (반야, 般若) อย่างไรก็ตามนางทาสพันยานั้นเดิมเป็นอนุภรรยาของพระภิกษุชินตน (신돈, 辛旽) พระภิกษุซึ่งได้สำเร็จราชการแทนพระเจ้าคงมินในช่วงค.ศ. 1365 - ค.ศ. 1371 ทำให้เป็นที่ครหาว่าองค์ชายวังอูนั้นเป็นพระโอรสของพระเจ้าคงมินหรือเป็นบุตรชายของพระภิกษุชินตนกันแน่ 
ในค.ศ. 1374 ฮงยุน (홍윤, 洪倫) และชเวมันแซง (최만생, 崔萬生) ได้ทำการลอบปลงพระชนม์พระเจ้าคงมินและตั้งองค์ชายวังอูขึ้นเป็นพระราชาแทน พระเจ้าคงมินนั้นทรงมีนโยบายต่อต้านมองโกลและหันหาราชวงศ์หมิง เมื่อสวรรคตแล้วขุนนางที่สนับสนุนพวกมองโกลก็ขึ้นมามีอำนาจ นำโดยลีอินอิม (이인임, 李仁任) ทำให้อาณาจักรโครยอกลับมามีนโยบายเข้าข้างมองโกลอีกครั้ง โดนส่งพูตไปเจริญสัมพันธไมตรีกับมองโกลที่เมืองเหลียวหยาง (ชาวมองโกลได้ถูกชาวจีนขับออกจากจักรวรรดิไปแล้ว) พระจักรพรรดิหยวนฮุ่ยจงทรงยอมรับพระเจ้าอูเป็นกษัตริย์แห่งโครยอแต่พระจักรพรรดิหงหวู่แห่งราชวงศ์หมิงทรงไ?ม่ยอมรับ เพราะทรงสงสัยในการสวรรคตอย่างปริศนาของพระเจ้าคงมินและไม่ไว้วางพระทัยขุนนางเกาหลีที่เข้าข้างพวกมองโกล 
ในรัชสมัยของพระเจ้าอูเกาหลีประสบปัญหาการรุกรานของโจรสลัดญี่ปุ่น (Wokou) อย่างมาก ซึ่งฝ่ายเกาหลีก็ได้ส่งนายพลลีซองกเย (이성계, 李成桂) เข้าปราบ ในค.ศ. 1388 พระจักรพรรดิฮงหวู่มีพระราชโองการจะทรงส่งทัพจีนมาตั้งที่มณฑลซังซอง ทำให้ราชสำนักโครยอเกิดความวุ่นวายเกรงว่าจะเสียดินแดน ในปีเดียวกันนั้นขุนพลชเวยอง (최영, 崔瑩) จึงร่วมมือกับลีซองกเยในการโ??؄่นอำนาจลีอินอิม แล้วชเวยองก็ขึ้นเป็นผู้นำทหารปกครองประเทศ 
พระเจ้าอูทรงรบเร้าให้ขุนพลทั้งสองยกทัพไปบุกราชวงศ์หมิงเพื่อที่จะปลดแอกโครยอจากอิทธิพลของจีน นายพลชเวยองส่งลีซองกเยให้ยกทัพไปบุกราชวงศ์หมิง ซึ่งลีซองกเยไม่เห็นด้วยอย่างยิ่งเพราะจีนในขณะนั้นเข้มแข็งมาก แต่ก็ยอมทำตามผู้บังคับบัญชายกทัพไปถึงแม่น้ำยาลู แล้วเกิดเปลี่ยนใจยกทัพกลับมาพระราชวังกระทำการยึดอำนาจสังหารชเวยองเสีย ลีซองกเยยกพระโอรสของพระเจ้าอู คือ องค์ชายวังชัง (왕창, 王昌) ขึ้นเป็นพระราชาองต่อมา แต่ด้วยข้อครหาที่ว่า พระเจ้าอูและพระเจ้าชางนั้นไม่ได้เป็นพระราชวงศ์แต่เป็นลูกหลานของพระภิกษุชินตน ในค.ศ. 1389 ลีซองกเยจึงปลดพระเจ้าชางจากราชสมบัติและสำเร็จโทษทั้งสองพระองค์ โดยที่ทั้งสองพระองค์ไม่ได้รับพระนามที่พระสุสานหรือพระนามใดๆหลังสวรรคตไปแล้ว

**พระราชวงศ์**
พระราชบิดา พระเจ้าคงมิน (공민)
*พระราชมารดา พระสนมบันยา ตระกูล มี 반야(般若,생몰년 미상)
1325

**อ้างอิง**
หมวดหมู่:บุคคลที่เกิดในปี พ.ศ. 1906
หมวดหมู่:ราชวงศ์โครยอ
อู
พระเจ้าชังแห่งโครยอ

พระเจ้าชังแห่งโครยอ (MR=Ch'ang ค.ศ. 1380 - ค.ศ. 1389) เป็นพระราชาองค์ที่ 33 แห่งราชวงศ์โครยอ (ค.ศ. 1388 - 1389) พระเจ้าชางเดิมพระนามว่าองค์ชายวังชัง (왕창, 王昌) เป็นพระโอรสของพระเจ้าอูแห่งโครยอ (우왕, 禑王) ในค.ศ. 1388 นายพลอี ซ็อง-กเย (이성계, 李成桂) ทำการยึดอำนาจพระเจ้าอูและตั้งองค์ชายชางขึ้นเป็นพระราชาแทน แต่พระจักรพรรดิหงหวู่แห่งราชวงศ์หมิงทรงไม่ยอมรับพระราชาพระองค์ใหม่ และพระเจ้าชางยังทรงถูกครหาว่าไม่ใช่พระราชวงศ์ เพราะพระอัยกาคือนางทาสพันยา (반야, 般若) นั้น เป็นอนุภรรยาของพระภิกษุชินตน (신돈, 辛旽) ก่อนที่จะมาเป็นพระสนมของพระเจ้าคงมิน ทำให้เกิดความสงสัยว่าพระเจ้าชางนั้นเป็นหลานของใครกันแน่ พระเจ้าชางอยู่ในราชสมบัติไม่ถึงปี ก็ถูกลีซองกเยถอดออกจากราชสมบัติและสำเร็จโทษพร้อมกับพระเจ้าอูพระราชบิดา โดยทั้งสองพระองค์ไม่ได้รับพระนามที่สุสานหรือพระนามพระราชาใดๆ

**พระราชวงศ์**
พระราชบิดา พระเจ้าอูแห่งโครยอ (우왕, 禑王)
*พระราชมารดา พระมเหสีคึน ตระกูลลี (근비 이씨, 謹妃 李氏)

**อ้างอิง**
1325
หมวดหมู่:ราชวงศ์โครยอ
ชัง
พระเจ้าคงยัง

พระเจ้าคงยังแห่งโครยอ (MR=Kongyang ค.ศ. 1345 - ค.ศ. 1394) เป็นพระมหากษัตริย์พระองค์ที่ 34 และพระองค์สุดท้ายแห่งราชวงศ์โครยอ (ค.ศ. 1389 - 1392)
พระเจ้าคงยังพระนามเดิมว่าเจ้าชายช็องชัง (정창군; 定昌君) เป็นพระโอรสของเจ้าชายช็องว็อน (정원군; 定遠君) ซึ่งสืบสายพระโลหิตมาจากพระเจ้าชินจง ในค.ศ. 1389 นายพลอี ซ็อง-กเย (이성계; 李成桂) ปลดพระเจ้าชัง (창왕, 昌王) จากราชบัลลังก์และสำเร็จโทษทั้งพระเจ้าชางและพระราชบิดาพระเจ้าอู ด้วยข้อหาที่ทั้งสองพระองค์ไม่ใช่พระราชวงศ์ แล้วตั้งองค์ชายช็องชังที่เป็นเชื้อพระวงศ์ที่แท้จริงขึ้นเป็นพระราชาแทน 
แต่แล้วในค.ศ. 1392 อี ซ็อง-กเยก็ตัดสินใจบังคับพระเจ้าคงยังให้สละราชบัลลังก์ ปลดลงเป็นเจ้าชายคงยัง (공양군; 恭讓君) แล้วปราบดาภิเษกตนเองเป็นกษัตริย์แห่งเกาหลี ตั้งราชวงศ์ใหม่คือราชวงศ์โชซ็อน เป็นพระเจ้าแทโจ (조선태조; 朝鮮太祖) เจ้าชายคงยังถูกสำเร็จโทษพร้อมกับสมาชิกพระราชวงศ์ที่เหลือในค.ศ. 1394 ในรัชกาลของพระเจ้าแทจง จึงทรงได้รับการสถาปนากลับขึ้นมาเป็น พระเจ้าคงยัง (공양왕, 恭讓王)

**พระราชวงศ์**
พระราชบิดา เจ้าชาย วัง คยุน

**อ้างอิง**
1325
หมวดหมู่:ราชวงศ์โครยอ
คงยัง
หมวดหมู่:เจ้าแผ่นดินที่ถูกปลดจากราชบัลลังก์
เอ็ดดี เมอร์ฟี

เอ็ดเวิร์ด เรแกน เมอร์ฟี (Edward Regan Murphy; เกิดเมื่อวันที่ 3 เมษายน ค.ศ. 1961) เป็นนักแสดงชาวอเมริกัน ดารานักพากย์ ผู้กำกับภาพยนตร์ โปรดิวเซอร์ ดาราตลกและนักร้อง เขาเป็นนักแสดงประจำของรายการแซตเทอร์เดย์ไนต์ไลฟ์ ตั้งแต่ปี 1980-1984 และเขาได้แสดงสแตนอัปคอเมดี เขาติดอันดับ 10 ของการจัดอันดับทางช่องคอเมดีเซ็นทรัล ในหัวข้อ 100 อันดับผู้แสดงสแตนอัปคอเมดี้ที่ยอดเยี่ยมที่สุดตลอดกาล
เขาได้รับการเสนอชื่อเข้าชิงรางวัลลูกโลกทองคำในสาขานักแสดงประเภทตลกหรือเพลงยอดเยี่ยมสำหรับการแสดงใน  Beverly Hills Cop, Beverly Hills Cop II, Beverly Hills Cop III, Trading Places, และ The Nutty Professor ในปี 2007 เขาได้รับรางวัลนักแสดงสมทบยอดเยี่ยมจากบทนักร้องเพลงโซล เจมส์ "ธันเดอร์" เออร์ลี ในภาพยนตร์เรื่อง Dreamgirls และยังได้รับการเสนอชื่อเข้าชิงรางวัลในสาขานักแสดงสมทบยอดเยี่ยมจากรางวัลออสการ์จากบทเดียวกันนี้
เมอร์ฟียังทำงานพากย์เสียงใน The PJs ภาพยนตร์ซีรีส์  Shrek และบทมังกรมูชูใน Mulan ของดิสนีย์ และในภาพยนตร์หลายเรื่อง เขาแสดงในหลายบทบาทในภาพยนตร์เดียวกัน ทังยังสรรเสริญการแสดงนักแสดงขวัญใจของเขาคือ ปีเตอร์ เซลเลอร์ส ที่เล่นในหลายบทบาทใน Dr. Strangelove เมอร์ฟีแสดงหลายบทบาทในเรื่อง  Coming to America, Vampire In Brooklyn, Nutty Professor , Bowfinger และภาพยนตร์ในปี 2007 เรื่อง Norbit

**อ้างอิง**

**แหล่งข้อมูลอื่น**
552- Eddie Murphy on Discogs
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:นักแสดงตลกอเมริกัน
หมวดหมู่:นักเขียนบทชาวอเมริกัน
หมวดหมู่:บุคคลจากบรุกลิน
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
แฮหัวอิ๋น

แฮหัวอิ๋น (夏侯恩) เป็นตัวละครในวรรณกรรมจีนอิงประวัติศาสตร์เรื่องสามก๊ก ซึ่งกล่าวกันว่าแฮหัวอิ๋นเกิดปี ค.ศ. 167 เป็นหลานของแฮหัวตุ้น ครั้งหนึ่งได้ช่วยชีวิตโจโฉจากเสือ จึงได้เป็นขุนพลข้างกายโจโฉ  
ในศึกสะพานเตียงปันเกี้ยว เมื่อ ค.ศ. 208 เมื่อครั้งที่เล่าปี่พาราษฎรหลบหนีการไล่ล่าของโจโฉ และได้พลัดหลงกับกำฮูหยินและบิฮูหยินกับอาเต๊า (พระเจ้าเล่าเสี้ยน)  จูล่ง ทหารเอกของเล่าปี่ได้ฝ่าทัพโจโฉเข้าไปตามหา และต่อสู้กับแฮหัวอิ๋น จูล่งใช้ทวนแทงแฮหัวอิ๋นตายในที่สุด
หมวดหมู่:บุคคลในยุคสามก๊ก
หมวดหมู่:วุยก๊ก
พระดรุณพยุหรักษ์ (บุญเย็น ธนโกเศศ)

พระดรุณพยุหรักษ์ (บุญเย็น ธนโกเศศ) 
ผู้อำนวยการโรงเรียนมัธยมวัดเบญจมบพิตรคนที่ 15    ระหว่าง พ.ศ. 2478 - พ.ศ. 2479
ผู้อำนวยการโรงเรียนเทพศิรินทร์ คนที่ 11      ระหว่าง 4 มกราคม พ.ศ. 2479 - 1 มิถุนายน พ.ศ. 2481
หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:ผู้อำนวยการโรงเรียนเทพศิรินทร์
ดรุณพยุหรักษ์
สงครามอิตาลี

สงครามอิตาลี หรือ มหาสงครามอิตาลี (Italian Wars หรือ Great Italian Wars หรือ Great Wars of Italy)  เป็นสงครามที่เกิดขึ้นต่อเนื่องกันระหว่างปี ค.ศ. 1494 จนถึงปี ค.ศ. 1559 ผู้เข้าร่วมสงครามในช่วงต่าง ๆ ก็ได้แก่นครรัฐอิตาลี (Italian city-states) ต่าง ๆ ส่วนใหญ่, อาณาจักรพระสันตะปาปา รัฐสำคัญต่าง ๆ ในยุโรปตะวันตกที่รวมทั้งฝรั่งเศส, สเปน, จักรวรรดิโรมันอันศักดิ์สิทธิ์, ราชอาณาจักรอังกฤษ และ ราชอาณาจักรสกอตแลนด์ นอกจากนั้นก็ยังรวมจักรวรรดิออตโตมัน
สาเหตุเบื้องต้นของสงครามเกิดจากความขัดแย้งระหว่างตระกูลต่าง ๆ ในการปกครองอาณาจักรดยุคแห่งมิลาน และ ราชอาณาจักรเนเปิลส์ แต่ความขัดแย้งก็บานปลายอย่างรวดเร็วจนกลายไปเป็นความขัดแย้งโดยทั่วไปในอำนาจการปกครองดินแดนต่างของผู้เกี่ยวข้อง และทวีความรุนแรงและความยุ่งเหยิงมากขึ้นฝ่ายต่าง ๆ ที่เข้าร่วมทำสัญญาสร้างพันธมิตรระหว่างกัน, ละเมิดข้อตกลงการเป็นพันธมิตร, สร้างพันธมิตรซ้อน และ เปลี่ยนข้าง ที่เกิดขึ้นอย่างสม่ำเสมอ

**ที่มา**
หลังจากสงครามลอมบาร์ดีระหว่างอาณาจักรดยุคแห่งมิลานและสาธารณรัฐเวนิสสิ้นสุดลงในปี ค.ศ. 1454 ตอนเหนือของอิตาลีก็ตกอยู่ในภาวะที่สงบสุขในระหว่างสมัยการปกครองของโคสิโม เดอ เมดิชิ และ ลอเรนโซ เดอ เมดิชิ ใน ฟลอเรนซ์ ยกเว้นก็แต่ระหว่างสงครามเฟอร์ราราระหว่างปี ค.ศ. 1482 ถึงปี ค.ศ. 1484 จนกระทั่งฝรั่งเศสเริ่มทำการขยายดินแดนเข้ามาทางตอนเหนือของอิตาลี ในช่วงนั้นสเปนก็ทำความตกลงกับฝรั่งเศสในสนธิสัญญาบาร์เซโลนาในปี ค.ศ. 1493 ว่าจะดำรงความเป็นกลางขณะที่ฝรั่งเศสดำเนินรุกรานอิตาลี เพื่อเป็นการแลกเปลี่ยนกับรูซียง และ แซร์ดาญ (Cerdagne) ที่ฝรั่งเศสมอบให้สเปน
สงครามแบ่งออกเป็นช่วงๆ ช่วงที่สำคัญก็ได้แก่:- สงครามอิตาลี (ค.ศ. 1494-1498)- สงครามอิตาลี (ค.ศ. 1499-1504)- สงครามสหพันธ์คัมแบร- สงครามอิตาลี (ค.ศ. 1521-1526)- สงครามสหพันธ์คอนญัค- สงครามอิตาลี (ค.ศ. 1536-1538)- สงครามอิตาลี (ค.ศ. 1542-1546)- สงครามอิตาลี (ค.ศ. 1551-1559)

**อ้างอิง**
 Guicciardini, Francesco. The History of Italy. Translated by Sydney Alexander. Princeton: Princeton University Press, 1984. ISBN 0-691-00800-0.

**ดูเพิ่ม**
 ประวัติศาสตร์อิตาลี- บุคคลในสงครามอิตาลี

**แหล่งข้อมูลอื่น**
หมวดหมู่:สงครามเกี่ยวข้องกับทวีปยุโรป
หมวดหมู่:สงครามในคริสต์ทศวรรษ 1490
หมวดหมู่:สงครามในคริสต์ทศวรรษ 1550
หมวดหมู่:สงครามในคริสต์ศตวรรษที่ 15
หมวดหมู่:สงครามในคริสต์ศตวรรษที่ 16
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับสกอตแลนด์
หมวดหมู่:สงครามเกี่ยวข้องกับสวิตเซอร์แลนด์
หมวดหมู่:สงครามเกี่ยวข้องกับรัฐสันตะปาปา
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หมวดหมู่:สงครามอิตาลี

หมวดหมู่:สงครามเกี่ยวข้องกับทวีปยุโรป
หมวดหมู่:สงครามในคริสต์ศตวรรษที่ 15
หมวดหมู่:สงครามในคริสต์ศตวรรษที่ 16
หมวดหมู่:สงครามเกี่ยวข้องกับอิตาลี
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับสกอตแลนด์
หมวดหมู่:สงครามเกี่ยวข้องกับสวิตเซอร์แลนด์
หมวดหมู่:สงครามเกี่ยวข้องกับรัฐสันตะปาปา
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หมวดหมู่:หมวดหมู่ตั้งตามชื่อสงคราม
หมวดหมู่:สงครามในคริสต์ทศวรรษ 1490

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 15
หมวดหมู่:คริสต์ทศวรรษ 1490
หมวดหมู่:สงครามในคริสต์ทศวรรษ 1550

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 16
หมวดหมู่:คริสต์ทศวรรษ 1550
พระเจ้าโกอี

พระเจ้าโกอี (Goi) (ค.ศ.?-ค.ศ. 286)กษัตริย์องค์ที่ 8 แห่งอาณาจักรแพ็กเจหนึ่งในสามก๊กแห่งเกาหลี ทรงครองราชย์ระหว่างค.ศ. 234-286
หลังจากพระเจ้ากูซูสวรรคต พระราชโอรสในพระเจ้ากูซูได้ขึ้นครองราชย์ต่อมา หลังจากพระเจ้าซาบานสวรรคตโดยไม่มีพระราชโอรส พระเจ้าโกอีจึงได้ขึ้นครองราชย์ต่อมา
ในบันทึกซัมกุกซากิและซัมกุกยูซากล่าว่าพระเจ้าโกอี เป็นพระราชอนุชาในพระเจ้าโชโก และสืบเชื้อสายกษัตริย์จากพระเจ้าอนโจผู้ก่อตั้งอาณาจักรแพ็กเจ แต่ในหนังสือราชวงศ์สุยล่าวว่าพระเจ้าโกอีเป็นผู้ก่อตั้งอาณาจักรแพ็กเจ พระองค์ได้รวบรวมชนเผ่าต่างเข้ามาเป็นอาณาจักรเดียวกัน และวางรากฐานต่าง ๆ ให้กับอาณาจักรแพ็กเจ และได้สร้างค่ายทหารหลายแห่งขึ้นมา ในค.ศ.ได้จัดระบบขุนนางขึ้นมามีตำแหน่งขุนนางใหญ่ 6 ตำแหน่ง และขุนนางท้องถิ่น 16 ตำแหน่ง และได้พัฒนาวัฒนธรรมประเพณีที่เป็นเอกลักษณ์ของอาณาจักรแพ็กเจขึ้นมาจนเป็นที่ยอมรับในอาณาจักรโคกูรยอ อาณาจักรชิลลา จีนและญี่ปุ่น

**พงศาวลี**
หมวดหมู่:ราชวงศ์แพ็กเจ
หมวดหมู่:สงครามในคริสต์ทศวรรษ 1500

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 16
หมวดหมู่:คริสต์ทศวรรษ 1500
ปฏิบัติการเร่ขายฝัน

ปฏิบัติการเร่ขายฝัน คือ อัลบั้มรวมเพลง ของ 12 นักล่าฝัน จากรายการ ทรู อะคาเดมี่ แฟนเทเชีย ซีซั่นที่ 2 อัลบั้มนี้เป็นอัลบั้มแรกของ บริษัท ทรูแฟนเทเชีย จำกัด ซึ่งเป็นอัลบั้มรวมประจำรุ่นอัลบั้มเดียวของค่าย ที่ไม่ได้มีการแต่งเพลงขึ้นมาใหม่ โดยได้นำเอาบทเพลงที่มีชื่อเสียงในอดีตมาคัฟเวอร์ ออกวางจำหน่ายทั่วประเทศเมื่อวันที่ 25 ตุลาคม พ.ศ. 2548 และ ได้มีคอนเสิร์ตอย่างเป็นทางการของอัลบั้ม มีชื่อว่า "UBC Fantasia : ปฏิบัติการเร่ขายฝัน In Concert" จัดขึ้น ณ อิมแพ็ค อารีน่า เมืองทองธานี เมื่อวันที่ 5 พฤศจิกายน พ.ศ. 2548

**รายชื่อเพลง**

**ทีมงานเพลง**
 Executive Production Director - กิติกร เพ็ญโรจน์- Executive Producer - พงษ์พรหม สนิทวงศ์ ณ อยุธยา- Producer - สุริยา พึ่งธงไทย- Co-Producer - ธานัท ธัญญหาญ - ธานินทร์ วิเศษธนากร- Assistant Producer - ณัฐธิดา คงพันธุ์- All Guitars - สุริยา พึ่งธงไทย- วินัย ไตรนทีภักดี- เรืองฤทธิ์ เอกะหิตานนท์- ธรรมรัตน์ ดวงศิริ- ชวิน จิตรสมบูรณ์- All Bass  - อาณัติ ทองก้อน- เมษา ช้อนทอง- All Drums  - สุรสิทธิ์ เจริญรัตน์ - ก้อง พิริยกิจ- All Keyboards - พงษ์พรหม สนิทวงศ์ ณ อยุธยา - อภิสิทธิ์ วงศ์โชติ - ธานินทร์ วิเศษธนากร- Sound Design - เรืองฤทธิ์ เอกะหิตานนท์ - เกรียงไกร กุศลจริยากูล - จิรา ยินดีผล - ธานินทร์ วิเศษธนากร - ตรรก ธีรชัย- Recording Engineer - เรืองฤทธิ์ เอกะหิตานนท์ - เกรียงไกร กุศลจริยากูล - พิริยะ พาณิชยวงศ์ - ชนพนธ์ เพชรพรหม- Mix Downed Engineer - เรืองฤทธิ์ เอกะหิตานนท์ - เกรียงไกร กุศลจริยากูล - พิริยะ พาณิชยวงศ์ - ธานินทร์ วิเศษธนากร - ชากร สาทเวท- Mastered By - โสฬส ปุณกะบุตร- Studio - Butterfly (ก.ย.-ต.ค. 2005)
หมวดหมู่:อัลบั้มเพลงในปี พ.ศ. 2548
หมวดหมู่:อัลบั้มเพลงของค่ายทรูแฟนเทเชีย
พระเจ้าแช็กกเย

พระเจ้าแช็กกเย (Chaekgye) (ค.ศ. ?-ค.ศ. 298) เป็นกษัตริย์องค์ที่ 9 แห่งอาณาจักรแพ็กเจหนึ่งในสามราชอาณาจักรเกาหลี ทรงครองราชย์ระหว่างปี ค.ศ. 286-298
พระเจ้าแช็กกเยเป็นพระราชโอรสในพระเจ้าโกอี พระองค์ทรงอภิเสกกับพระมเหสีโบกวาซึ่งเป็นลูกสาวของหัวหน้าเผ่าไดฟาง ในบันทึกกล่าวว่าการอภิเสกของพระองค์เป็นไปเพื่อเป็นพันธมิตรกับเผ่าไดฟาง เพื่อให้เผ่าไดฟางช่วยต้านท้านการโจมตีจากอาณาจักรโคกูรยอ ในค.ศ. 286 อาณาจักรโคกูรยอได้โจมตีเผ่าไดฟาง พระเจ้าแช็กกเยได้ส่งกำลังทหารเข้าช่วยเหลือเผ่าไดฟาง 
ทรงให้สร้างกำแพงรอบเมืองวิเรซองและป้อมปราการเพื่อป้องกัน และยังสร้างป้อมปราการที่ภูเขาอาชา ซาซ็อง และริมฝั่งแม่น้ำฮัน และหวังว่าสร้างมารถป้องกันอาณาจักรแพ็กเจได้และทรงต่อต้านทัพโคกูรยอออกไปได้ ในปี ค.ศ. 298 อาณาจักรแพ็กเจถูกบุกที่เมก-อิน พระเจ้าแช็กกเยนำทัพไปต้านทำให้พระองค์สวรรคตในสนามรบ

**พงศาวลี**
หมวดหมู่:ราชวงศ์แพ็กเจ
อาคารเอ็นทีที โดโคโม โยโยงิ

อาคารเอ็นทีที โดโคโม โยโยงิ (Enutiti Dokomo Yoyogi Biru; NTT Docomo Yoyogi Building) เป็นตึกระฟ้าที่ตั้งอยู่ในเขตชิบูยะ กรุงโตเกียว ญี่ปุ่น สูง 240 เมตร เป็นอาคารที่สูงเป็นอันดับสามเป็นโตเกียว และเมื่อติดตั้งนาฬิกาบนยอดอาคารเมื่อ พ.ศ. 2545 ก็ทำให้เป็นหอนาฬิกาที่สูงที่สุดในโลก

**การใช้งาน**
อาคารเอ็นทีที โดโคโม โยโยงิเป็นของบริษัทเอ็นทีที โดโคโม แม้จะตั้งชื่ออาคารตามชื่อบริษัท แต่ก็ไม่ได้เป็นสำนักงานใหญ่ของบริษัท โดยสำนักงานใหญ่ตั้งอยู่ที่ชั้นบนสุดของอาคาร Sannō Park Tower อาคารนี้มีสำนักงานต่างๆตั้งอยู่ แต่ส่วนใหญ่จะใช้เป็นสถานที่ติดตั้งอุปกรณ์ทางเทคนิคสำหรับการให้บริการโทรศัพท์มือถือของบริษัท (อย่างเช่นอุปกรณ์สลับสาย)
เมื่อเดือนพฤศจิกายน พ.ศ. 2545 ได้มีการติดตั้งนาฬิกาขนาดเส้นผ่านศูนย์กลาง 15 เมตรบนยอดอาคารเพื่อเฉลิมฉลองครบรอบปีที่ 10 ของ NTT Docomo ทำให้อาคารนี้เป็นหอนาฬิกาที่สูงที่สุดในโลก ส่วนบนของอาคารยังติดไฟสีต่างๆเพื่อบ่งบอกการพยากรณ์อากาศในวันนั้น
ไฟฟ้าที่ใช้ในอาคารส่วนหนึ่งได้มาจากพลังงานรังสีอาทิตย์ ระบบคัดแยกขยะในสำนักงานช่วยลดขยะและเพิ่มอัตราการหมุนเวียนมาใช้ใหม่ น้ำเสียจะถูกบำบัดแล้วหมุนเวียนนำมาใช้ใหม่ และน้ำฝนจะถูกนำมาใช้ในห้องน้ำของอาคาร
ภายในอาคารไม่มีร้านอาหารหรือสถานที่ท่องเที่ยวใดๆ และไม่อนุญาตให้นักท่องเที่ยวเข้าไปภายในอาคาร

**ดูเพิ่ม**
 รายชื่ออาคารและสิ่งก่อสร้างที่สูงที่สุดในญี่ปุ่น

**อ้างอิง**
หมวดหมู่:ก่อตั้งในประเทศญี่ปุ่นในปี พ.ศ. 2543
หมวดหมู่:อาคารสำนักงานที่สร้างเสร็จในคริสต์ศตวรรษที่ 20
หมวดหมู่:สิ่งก่อสร้างในเขตชิบูยะ
เอ็นทีที
หมวดหมู่:หอนาฬิกาในประเทศญี่ปุ่น
โฟมัลฮอต

โฟมัลฮอต (Fomalhaut) หรือ อัลฟาปลาใต้ (α PsA / α Piscis Austrini) เป็นดาวฤกษ์สว่างที่สุดในกลุ่มดาวปลาใต้ และเป็นหนึ่งในบรรดาดาวฤกษ์สว่างที่สุดบนท้องฟ้า หากอยู่ในซีกโลกเหนือ จะสามารถมองเห็นดาวโฟมัลฮอตได้ทางเกือบขอบฟ้าด้านทิศใต้ในช่วงเย็นต้นฤดูหนาว ใกล้กับเส้นละติจูด 50˚เหนือ ดาวจะตกลับขอบฟ้าเมื่อดาวซิริอุสปรากฏขึ้น และจะไม่ปรากฏขึ้นอีกจนกว่าดาวปาริชาต (Antares) จะตกลับไป ชื่อ "โฟมัลฮอต" มีความหมายว่า "ปากวาฬ" มาจากคำภาษาอารบิกว่า فم الحوت fum al-ḥawt ดาวฤกษ์นี้จัดเป็นดาวฤกษ์ระดับ A ในแถบลำดับหลัก อยู่ห่างจากโลกประมาณ 25 ปีแสง ถือเป็นดาวฤกษ์แบบคล้ายเวกา ซึ่งแผ่รังสีอินฟราเรดออกมาจำนวนมาก บ่งชี้ว่าดาวนี้มีแผ่นจานฝุ่นล้อมรอบ
ดาวโฟมัลฮอตเป็นดาวฤกษ์สำคัญดวงหนึ่งในการศึกษาดาวเคราะห์นอกระบบ เนื่องจากเป็นระบบดาวฤกษ์แห่งแรกที่มีดาวเคราะห์นอกระบบ โฟมัลฮอตบี ซึ่งถูกถ่ายภาพไว้ได้ในช่วงคลื่นที่ตามองเห็น ภาพนี้ตีพิมพ์ในวารสาร Science เมื่อเดือนพฤศจิกายน ค.ศ. 2008

**อ้างอิง**
หมวดหมู่:ดาวแปรแสง
หมวดหมู่:จานรอบดาวฤกษ์
หมวดหมู่:ระบบดาวเคราะห์
รายชื่อดาวฤกษ์เรียงตามโชติมาตรปรากฏ

ดาวฤกษ์สว่างที่สุด จัดว่าเป็นดาวฤกษ์สว่างเนื่องจากมีความส่องสว่างมาก และ/หรือ มันอยู่ใกล้โลกมาก รายชื่อต่อไปนี้เป็นรายชื่อดาวฤกษ์เดี่ยว 91 ดวงที่สว่างที่สุดเมื่อมองจากโลก ภายใต้การสังเกตคลื่นที่ตามองเห็น (กล่าวอีกนัยหนึ่งคือ ดาวฤกษ์ที่มีค่าความส่องสว่างปรากฏน้อยกว่าหรือเท่ากับ +2.50) หากนับความสว่างที่ต่ำลงกว่านี้จะได้รายชื่อดาวฤกษ์เพิ่มอีกเป็นจำนวนมาก แผนภาพท้องฟ้าโดยมากจัดทำโดยนับรวมดาวฤกษ์ที่มีค่าความส่องสว่างปรากฏถึง +11 ในคลื่นที่ตามองเห็น การสำรวจอย่างต่อเนื่องทำให้เราบันทึกรายชื่อดาวฤกษ์ที่มีความสว่างน้อยลงได้มากขึ้นเรื่อยๆ
เพื่อเป็นข้อมูลเปรียบเทียบ วัตถุท้องฟ้าที่มิใช่ดาวฤกษ์ในระบบสุริยะของเราที่มีความสว่างสูงสุด คือน้อยกว่าหรือเท่ากับ +2.50 ได้แก่ ดวงจันทร์ (ความสว่าง -12.9) ดาวศุกร์ (ความสว่าง -4.6) ดาวพฤหัสบดี (ความสว่าง -2.9) ดาวอังคาร (ความสว่าง -2.9) ดาวพุธ (ความสว่าง -1.9) และดาวเสาร์ (ความสว่าง -0.2)

**แหล่งข้อมูลอื่น**
  ดาวฤกษ์สว่างที่สุด 25 ดวง เมื่อมองจากโลก-  ดาวฤกษ์สว่างที่สุด จาก Atlas of the Universe-  The Magnitude system-  ว่าด้วยความสว่างของดาวฤกษ์
หมวดหมู่:ดาวฤกษ์
หมวดหมู่:สารบัญแฟ้มทางดาราศาสตร์